РАСЛЫЙМ

Татарстан Республикасы

Яшьләр эшләре министры

\_\_\_\_\_\_\_\_\_\_\_\_\_\_\_Д.И.Фәттахов

**Татарстан Республикасы предприятиеләрендә һәм оешмаларында дәүләт яшьләр сәясәтен**

**гамәлгә ашыруга юнәлдерелгән проектлар республика конкурсы турында**

**НИГЕЗЛӘМӘ**

**1.Гомуми нигезләмәләр**

1.1. Гомуми нигезләмә Татарстан Республикасы предприятиеләрендә һәм оешмаларында дәүләт яшьләр сәясәтен гамәлгә ашыруга юнәлдерелгән проектлар республика конкурсының(алга таба – Конкурс) шартларын һәм үткәрү тәртибен, оештыру срокларын, этапларын һәм катнашу шартларын билгели.

1.2. Конкурсны оештыручы – Татарстан Республикасы Яшьләр эшләре министрлыгы.

**2. Конкурсның максатлары һәм бурычлары**

Конкурс Татарстан Республикасы эшләүче яшьләре хәрәкәте эшчәнлегенә җәлеп итү, Татарстан Республикасы предприятиеләре һәм оешмаларында проект эшчәнлеген үстерү, эшләүче яшьләр арасында актив гражданлык позициясен формалаштыру һәм эшчеләр белгечлеген популярлаштыру максатыннан үткәрелә.

2.2. Бурычлар:

- Татарстан Республикасы оешмаларында һәм предприятиеләрендә эшләүче яшьләрнең кулай оештыру формасы буларак Татарстан Республикасы эшләүче яшьләр хәрәкәтен популярлаштыру;

- Яшьләрне Татарстан Республикасы предприятиеләре һәм оешмаларында фәнни-практик, проект эшчәнлегенә җәлеп итү;

- Конкурсның иң әһәмиятле проектларын табу, аларга ярдәм итү һәм бүләкләү

* Татарстан Республикасы эшләүче яшьләре хәрәкәтенең уңай имиджын ныгыту;
* Татарстан Республикасы эшләүче яшьләренең һөнәри, идарә итү күнекмәләрен үстерү;
* Татарстан Республикасы оешмаларында, предприятиеләрендә, муниципаль берләшмәләрендә һәм шәһәр округларында эшләүче яшьләр арасындагы актив формаларга һәм эшчәнлек механизмнарына ярдәм итү;

# 3. КОНКУРСТА КАТНАШУЧЫЛАР

3.1. Конкурста Татарстан Республикасы оешмалары һәм предприятиеләреннән 35 яшькә кадәрге эшләүче яшьләрнең 2-5 вәкиленнән торган командалар, хезмәте эшләүче яшьләргә юнәлдерелгән җирле иҗтимагый оешмалар һәм эшләүче яшьләр кызыксынуларын исәптә тоткан башка проектлары булган иҗтимагый оешмалар катнаша ала.

# 4.ҮТКӘРҮ ТӘРТИБЕ ҺӘМ СРОКЛАРЫ

* 1. Конкурс дүрт этапта үтә:

# I этап – «Читтән торып катнашу»

Конкурста катнашучыларның гаризаларын кабул итү 2018 елның 16 октябреннән 20 октябренә кадәр сузыла. Читтән торып катнашу нәтиҗәләре буенча конкурсның жюри әгъзалары финалистларны билгелиячәк.

# этап – «Турыдан-туры катнашу»

1. Турыдан-туры катнашу 2018 елның 1-3 декабрь көннәрендә үтүче «Потенциал Республики» эшләүче яшьләр арасындагы республика яшьләр форумы кысаларында үтә.
2. Турыдан-туры катнашу этабы үз эченә белем бирү программасын һәм җиңүчеләрне билгелиячәк проектны яклау этабын ала.

# этап – «Проектларны гамәлгә ашыру»

Татарстан Республикасы оешмалары һәм предприятиеләре, муниципаль берәмлекләре һәм шәһәр округларында проектлары гамәлгә ашыру 2019 елның 31 мартына кадәр булачак.

* 1. Гаризалар тапшыру тәртибе:
  2. Катнашу өчен гариза электрон рәвештә кабул ителә. Белешмәне +7 (905) 314-00-17 телефон номеры, [smpotatarstan@gmail.com](mailto:smpotatarstan@gmail.com) электрон почтасы аша алырга мөмкин. Элемтә өчен: Зимина Владлена (Кушымта 1).

4.2.2. Әлеге нигезләмә таләпләренә туры килмәгән, хаталары булган яки дөреслеккә туры килмәгән мәгълүмат белән рәсмиләштерелгән гаризалар катнашуга кабул ителми.

4.2.3. Гаризалар җитәрлек булмаган очракта, конкурсны оештыру комитеты гаризаларны кабул итү вакытын озайту хокукын үз карашына калдыра.

4.2.4. Бер командадан һәр номинация буенча 1дән дә артмаган гариза кабул ителә. Предприятиедән килгән командалар саны чикләнмәгән.

# 5. КОНКУРС НОМИНАЦИЯЛӘРЕ ҺӘЯ БӘЯЛӘҮ КРИТЕРИЙЛӘРЕ

**5.1. Конкурс түбәндәге номинацияләр буенча үткәрелә:**

− Татарстан Республикасы предприятиеләрендә һәм оешмаларында иң яхшы мәгълүмати проект;

− Татарстан Республикасы предприятиеләрендә һәм оешмаларында сәламәт яшәү рәвешен формалаштыру буенча иң яхшы проект;

− Татарстан Республикасы предприятиеләрендә һәм оешмаларында фәнни-гамәли эшчәнлеккә юнәлдерелгән иң яхшы проект;

− Татарстан Республикасы предприятиеләрендә һәм оешмаларында корпоратив мәдәниятне формалаштыру буенча иң яхшы проект;

− Татарстан Республикасы предприятиеләрендә һәм оешмаларында иң яхшы социаль проект;

- хезмәте эшләүче яшьләргә юнәлдерелгән җирле иҗтимагый оешмалар һәм эшләүче яшьләр кызыксынуларын исәптә тоткан башка проектлары булган иҗтимагый оешмалар арасында иң яхшы проект.

* 1. Бәяләү критерийлары:

− Пректның актуальлеге һәм социаль әһәмияте;

− Проектның мантыйкый бәйләнеше һәм гамәлгә ашырылышы, проект чараларының максатларына, бурычларына һәм көтелгән нәтиҗәләренә туры килүе;

− Проектның уникальлеге һәм инновационлыгы;

− Проектны тормышка ашыру өчен планлаштырылган чыгымнарның һәм аның көтелгән нәтиҗәләренең чагыштырмасы, адекватлык, үлчәмлелек һәм мондый нәтиҗәләргә ирешү дәрәҗәсе;

- Проект бюджетының чынбарлыгы һәм проектны гамәлгә ашыру өчен планлаштырылган чыгымнарның нигезлелеге;

- Проектны гамәлгә ашыру масштабы;

Оешманың үз кертелгән өлеше һәм проектны тормышка ашыруга җәлеп ителә торган өстәмә ресурслар, аны алга таба үстерү перспективалары;

- Оешманың мәгълүмати ачык булуы;

- Проектны тормышка ашыруның медиа-планы булу;

- Предприятиенең проектны тормышка ашыруда һәм аны финанслауда катнашырга әзерлеге.

# КОНКУРСНЫҢ ОЕШТЫРУ КОМИТЕТЫ

* 1. Оештыру комитеты ( алга таба – Оргкомитет) Конкурсның барлык этапларын әзерләү һәм үткәрү өчен Татарстан Республикасы Яшьләр эшләре министрлыгы тарафыннан формалаштырыла һәм раслана.
  2. Конкурс Оргкомитеты:

− Конкурсның оештыру әзерлеген үткәрә;

− Конкурсның әзерләү һәм үткәрү стадияләрендә барлык этапларны административ тәэмин итүне гамәлгә ашыра;

* Конкурсның турыдан-туры үкәрү этаплары программасын эшли һәм раслый, шулай ук, жюри әгъзалары белән килешенеп, аларны үткәрү вакытын һәм урынын билгели;

− Жюри әгъзалары белән килешенеп, махсус номинацияләр һәм конкурсның махсус призларын гамәлгә куярга хокуклы;

− Гаризада номинация исеме дөрес бирелмәгән очракта, Конкурста катнашучылар белән килешенеп, номинацияне үзгәртү хокукын үз карашына калдыра.

# КОНКУРС ЖЮРИЕ

* 1. Конкурсның турыдан-туры һәм читтән торып катнашу этапларын үткәрү һәм бәяләү өчен жюри булдырыла. Жюри составы Татарстан Республикасы Яшьләр эшләре министрлыгы боерыгы тарафыннан раслана.
  2. Жюри әгъзалары буларак Татарстан Республикасының башкарма һәм закон чыгару хакимияте вәкилләре, Россия федерациясенең җәмәгатьчелек һәм иҗтимагый берләшмәләре вәкилләре катнаша ала.
  3. Конкурс Жюрие:

− Конкурсның читтән торып катнашу этабына тәкъдим ителгән материалларның экспертизасын үткәрә;

− Турыдан-туры катнашу этабының эчтәлеге, үткәрү тәртибе, программасы буенча Оргкомитетка тәкъдимнәр кертә;

− Конкурсның турыдан-туры катнашу этабында проектларны бәяли һәм җиңүчеләр турындагы карар кабул итә;

− Конкурсның махсус призларын расларга хокуклы.

8.4. Жюриның һәр әгъзасы конкурс гаризаларын карый һәм расланган критерийлар буенча бәяләү кәгазенә баллар кертә. Кәгазь жюриның һәр әгъзасының шәхси имзасы белән раслана;

8.5. Йомгаклау баллары стандарт кушу юлы белән билгеләнә. Иң күп балл җыйган конкурсантлар үз номинацияләрендә җиңүче булалар;

8.6. Жюри карары конкурс җиңүчеләре буенча карар утырыш беркетмәсе белән рәсмиләштерелә һәм Татарстан Республикасы Яшьләр эшләре министрлыгы тарафыннан раслана. Жюри карары ахыргы булып тора һәм яңадан каралмый.

8.7. Баллар тигез булган очракта жюри рәисе тавышы хәлиткеч тавыш булып тора.Жюри карары халык алдында басылып чыга яки игълан ителә алмый.

# КОНКУРС НӘТИҖӘЛӘРЕН ЯСАУ

* 1. Конкурсның турыдан-туры катнашу этабы нәтиҗәсендә жюри Конкурс җиңүчеләрен билгели.

9.2. Конкурс нәтиҗәләре Татарстан Республикасы Яшьләр эшләре министрлыгының рәсми сайтында игълан ителә. Игълан Татарстан Республикасы җитәкчелеге тарафыннан конкурста җиңүчеләрне рәсми бүләкләү көненнән дә иртәрәк бирелми.

9.3. Конкурста җиңүчеләр дипломнар һәм акчалата премияләр белән (кимендә 5 җиңүче, гомуми приз фонды 1000 000 сум) бүләкләнәчәк.

# АКЧАЛАТА ПРЕМИЯЛӘРНЕ ТҮЛӘҮ ТӘРТИБЕ

10.1. Конкурста җиңүчеләргә акчалата премияләр түләү процедурасын оештыру Татарстан Республикасы Яшьләр эшләре министрлыгының вәкаләтле вәкиле - «Татарстан Республикасы предприятиеләре һәм оешмалары яшьләре берлеге» РИО оешмасы тарафыннан гамәлгә ашырыла.

10.2. Акчалата премияләр конкурста җиңүчеләрнең исәп-хисап счетына акча күчерү юлы белән түләнә.

10.3. Акчалата премияләр проектны гамәлгә ашыруга тотыла. Проектны гамәлгә ашыру турындагы хисап 2019 елның 1 маеннан да соңга калмыйча Татарстан Республикасы Яшьләр эшләре министрлыгы адресына бирелә.

Кушымта 1

# Гариза формасы

1. Предприятие/оешма исеме (тулы һәм кыскартылган(булган очракта), элемтә өчен телефон һәм электрон почта;
2. Конкурс проекты җитәкчесенең ФИОсы, вазифасы, элемтә өчен телефон һәм электрон почта;
3. Проект буенча планлаштырылган эшчәнлек күбесенчә туры килгән Номинация исеме;
4. Гамәлгә ашыру өчен акчалата премия соралган проект исеме;
5. Проектның кыскача тасвирламасы( 300 сүздән дә артык түгел);
6. Проект командасы турында мәгълүмат( 150 сүздән дә артык түгел);
7. Проектны гамәлгә ашыру срогы;
8. Проектның социаль әһәмиятен нигезләү (200 сүздән дә артык түгел);
9. Проектның максатчан төркемнәре;
10. Проект максаты;
11. Проект бурычлары;
12. Проектның көтелгән сан һәм сыйфат ягы нәтиҗәләре (100 сүздән дә артык түгел);
13. Проектны гамәлгә ашыру чыгымнарының гомуми суммасы;
14. Соратып алына торган акчалата премия суммасы.

Кушымта 2

**Проектны тормышка ашыру турында хисап**

|  |  |  |
| --- | --- | --- |
| 1. | Предприятие/оешма исеме |  |
| 2. | Җитәкче ФИОсы, вазифасы, элемтә өчен телефон һәм электрон почта; |  |
| 3. | Проект исеме |  |
| 4. | Проект максаты |  |
| 5. | Проект бурычлары |  |
| 6. | Гамәлгә ашыру сроклары |  |
| 7. | Үткәрү урыны |  |
| 8. | Аудитория |  |
| 9. | Проектта катнашкан кеше саны |  |
| 10. | Төп тормышка ашырылган чаралар:  проект кысаларында (сроклары һәм кыскача тасвирламасы-300 сүздән дә артык түгел) |  |
| 11. | Нәтиҗәләр (200 сүздән дә артык түгел) |  |
| 12. | Массакүләм мәгълүмат чараларында яктырту |  |
| 13. | Фото һәм видеоматериаллар (динамиклы ролик(3-10 минутлык) |  |

Кабул итүченең җитәкчесе

(вәкаләтле зат)

(вазифа) (имза) (имза расшифровкасы)

Башкаручы

(вазифа) (Ф.И.О.) (телефон)

" " 2